বছরের শুরুতে কোটি-কোটি টাকা খোয়া গেল আদানি, আম্বানি, মাস্কদের

ওয়েব ডেস্ক: সবে তিন মাস হল নতুন বছর শুরু হয়েছে। ব্যবসায়ীরা প্রতিটা বছরই হিসেব করেন আগামী বছর তাঁরা কত টাকার বাণিজ্য বাড়াতে পারবেন? কিন্তু আমেরিকার (US) প্রেসিডেন্ট ডোনাল্ড ট্রাম্পের (Donald Trump) শুল্ক চাপ, যুদ্ধ সহ বিভিন্ন কারণে আন্তর্জাতিক বাজার (International Market) ভালো অবস্থায় নেই। যার জেরে এবছরের শুরুটা ভারতীয় শিল্পপতিদের (Industrialists) কাছে ভালো হল না। আন্তর্জাতিক বাজারের অনিশ্চয়তার জেরে স্টক মার্কেটে টাকা খোয়ালেন দেশের প্রথম সারির শিল্পপতিরা। কে নেই সেই তালিকায়? গৌতম আদানি থেকে মুকেশ আম্বানি। সব মিলিয়ে স্টক মার্কেটে এরই মধ্যে এবছরে হাজার হাজার কোটি টাকা খুইয়েছেন এই শিল্পপতিরা।

ব্লুমবার্গ বিলিয়নেয়ার ইনডেক্সের তথ্য অনুযায়ী, সব চেয়ে বেশি ক্ষতি হয়েছে আদানি গ্রুপের চেয়ারম্যান গৌতম আদানির। ১০.১ বিলিয়ন ডলার সম্পদের ক্ষতি হয়েছে তাঁর। এতে আদানি এন্টারপ্রাইজের ১২ শতাংশ ক্ষতি হয়েছে। আদানি গ্রিন এনার্জি ও আদানি টোটাল গ্যাসের প্রায় ২২ শতাংশ ক্ষতি হয়েছে। মুকেশ আম্বানির সম্পদের ৩.১৩ বিলিয়ন ডলার ক্ষতি হয়েছে। শিব নাদারের ৭.১৩ বিলিয়ন ডলার ক্ষতি হয়েছে। আজিম প্রেমজির ২.৭০ বিলিয়ন ডলার ক্ষতি হয়েছে। শাপুর মিস্ত্রির ৪.৫২ বিলিয়ন ডলার ক্ষতি হয়েছে। সাবিত্রী জিন্দলের ২.২২ বিলিয়ন ডলার ক্ষতি হয়েছে। দিলীপ সাংভির ৪.২১ বিলিয়ন ডলার ক্ষতি হয়েছে।

আরও পড়ুন: কন্নড় অভিনেত্রীর সৌন্দর্যার মৃত্যুতে ২১ বছর পর খুনের অভিযোগ

তবে শুধু ভারতের নয়। আন্তর্জাতিক ক্ষেত্রেও ধনকুবেরদের সম্পদে এর প্রভাব পড়েছে। যার জেরে বিশ্বের সব থেকে ধনী ব্যক্তি ইলন মাস্কের সম্পত্তির ১২৬ বিলিয়ন ডলার ক্ষতি হয়েছে। জেফ বেজোসের ২১.২ বিলিয়ন ডলারের ক্ষতি হয়েছে। এমনকী মার্ক জুকেরবার্গেরও এবছর ৬.৬১ বিলিয়ন ডলার উড়ে গিয়েছে।